ಆನ್ ಲೈನ್ ಬೆಟ್ಟಿಂಗ್ ‘ಫೈಟ್ ಕ್ಲಬ್’ಗೆ ಮುಹೂರ್ತ

ಬೆಂಗಳೂರು: 2ಎಂಎಂ ಸಿನಿ ಎಂಟರ್ ಟೈನ್ ಮೆಂಟ್ಸ್ ಲಾಂಛನದಲ್ಲಿ ಅರುಣ್ ಪ್ರಸಾದ್, ನವೀನ್ ರಾಜ್.ಎಂ. ನಿರ್ಮಾಣದ ‘ಫೈಟ್ ಕ್ಲಬ್’ ಚಿತ್ರಕ್ಕೆ ಹೆಬ್ಬಾಳ ಗಂಗಮ್ಮ ದೇವಸ್ಥಾನದಲ್ಲಿ ಮುಹೂರ್ತ ನೆರವೇರಿತು.

ಮುತ್ತುರಾಜ್ ಕ್ಲಾಪ್ ತೋರಿ ಸುರೇಶ್ ಕ್ಯಾಮೆರಾ ಚಾಲನೆ ಮಾಡಿದರು. ಮೊದಲ ಹಂತದ ಚಿತ್ರೀಕರಣ ಬೆಂಗಳೂರು ನಗರದ ಸುತ್ತಮುತ್ತ ನಡೆಯಲಿದೆ. ಈ ಚಿತ್ರದ ಕಥೆ-ಚಿತ್ರಕಥೆ-ಸಂಭಾಷಣೆ – ಅರುಣ್, ಛಾಯಾಗ್ರಹಣ-ಸುರೇಶ್ ಸಂಕಲನ-ಮುತ್ತುರಾಜ್, ಸಂಗೀತ-ಚೇತನ್ ನೀಡಿದ್ದಾರೆ. ತಾರಾಗಣದಲ್ಲಿ – ಅರುಣ್, ಪ್ರತೀಕ್ಷಾ ಗೌಡ, ನವೀನ್ ರಾಜ್, ತೇಜಸ್, ಆನಂದ್, ಸೀನಪ್ಪ, ಕೃಷ್ಣ, ಪ್ರವೀಣ್, ಕೋಮಲ, ಅಭಿಷೇಕ್, ಮೋನಿಶ್, ಧನುಷ್, ರಾಮ್ ಮುಂತಾದವರಿದ್ದಾರೆ. ಆನ್‍ಲೈನ್ ಬೆಟ್ಟಿಂಗ್ ಮೇಲೆ ನಡೆಯುವ ಈ ಚಿತ್ರ ಮರ್ಡರ್ ಮಿಸ್ಟ್ರಿ, ಲವ್, ಎಮೋಷನ್, ಆಕ್ಷನ್ ಒಳಗೊಂಡಿರುತ್ತದೆ.